NÁRODNÁ  RADA  SLOVENSKEJ  REPUBLIKY

VI. volebné obdobie

Návrh 
	
ZÁKON

z ... 2015,

ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I
Zákon č. 300/2005 Z. z. Trestný zákon v znení zákona č. 650/2005 Z. z., zákona                č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona                  č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona                   č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., uznesenia Ústavného súdu Slovenskej republiky        č. 189/2013 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015 Z. z. a zákona č. .../2015 Z. z. sa mení a dopĺňa takto:

1. 	V § 61 odsek 1 znie:
 „(1) 	Trest zákazu činnosti spočíva v tom, že sa odsúdenému po dobu výkonu tohto trestu zakazuje výkon
a) 	určitého zamestnania, povolania alebo funkcie,
b)	takej činnosti, na ktorú treba osobitné povolenie alebo ktorej podmienky výkonu upravuje osobitný predpis, alebo
c)	iných činností zahŕňajúcich priamy a pravidelný kontakt s deťmi, ktorými sú opatrovateľská činnosť, športová činnosť, kultúrna činnosť, záujmová činnosť, dobrovoľnícka činnosť, osvetová činnosť, odborná činnosť a ďalšie im podobné činnosti.“.

2. 	V § 61 ods. 2 sa na začiatku vkladajú slová „Ak tento zákon neustanovuje inak,“.

3. 	V § 61 sa za odsek 3 vkladá nový odsek 4, ktorý znie: 
„(4) 	Ak ide o trestné činy uvedené v
a)	odseku 5 písm. a), súd uloží trest zákazu činností podľa odseku 1 písm. a) až c) zahŕňajúcich priamy a pravidelný kontakt s deťmi bez ohľadu na to, 
1. 	či páchateľ tieto činnosti do uloženia trestu vykonával, a
2.	v akej súvislosti sa páchateľ trestného činu dopustil,
b) odseku 5 písm. b), súd môže uložiť trest zákazu činností podľa odseku 1 písm. a) až c) zahŕňajúcich priamy a pravidelný kontakt s deťmi bez ohľadu na to, 
1. 	či páchateľ tieto činnosti do uloženia trestu vykonával, a
2.	v akej súvislosti sa páchateľ trestného činu dopustil.“.
Doterajšie odseky 4 až 9 sa označujú ako odseky 5 až 10.
	
4.	V § 61 odsek 5 znie: 
„(5) 	Súd v súlade s odsekom 4 
a) 	uloží trest zákazu činnosti zahŕňajúcej priamy a pravidelný kontakt s deťmi na doživotie, ak odsudzuje páchateľa za trestný čin obchodovania s ľuďmi podľa § 179, trestný čin znásilnenia podľa § 199, trestný čin sexuálneho násilia podľa § 200, trestný čin sexuálneho zneužívania podľa § 201 až 202, trestný čin týrania blízkej osoby a zverenej osoby podľa § 208, trestný čin výroby detskej pornografie podľa § 368, trestný čin rozširovania detskej pornografie podľa § 369, trestný čin prechovávania detskej pornografie a účasti na detskom pornografickom predstavení podľa § 370, trestný čin ohrozovania mravnosti podľa § 372 a trestný čin mučenia a iného neľudského alebo krutého zaobchádzania podľa § 420,
b)	môže uložiť trest zákazu činnosti zahŕňajúcej priamy a pravidelný kontakt s deťmi dočasne alebo na doživotie, ak odsudzuje páchateľa za trestný čin odôvodňujúci  zo strany páchateľa hroziace nebezpečenstvo pre deti, ktorý nie je uvedený v písmene a).“.

5.	V § 61 ods. 8 sa slová „podľa odsekov 3 až 5“ nahrádzajú slovami „podľa odsekov 3 až 6“.

6.	V § 69 ods. 5 sa slová „podľa § 61 ods. 3 až 5“ nahrádzajú slovami „podľa § 61 ods. 3 až 6“.

7.	V § 87 ods. 1 úvodná veta znie: „Ak tento zákon neustanovuje inak, trestnosť činu zaniká uplynutím premlčacej doby, ktorá je“.

8. 	V § 87 sa vypúšťa odsek 5.

9.	Doterajší text § 88 sa označuje ako odsek 1 a dopĺňa sa odsekom 2, ktorý znie: 
„(2) 	Uplynutím premlčacej doby nezaniká trestnosť trestného činu obchodovania s ľuďmi podľa § 179, trestného činu znásilnenia podľa § 199, trestného činu sexuálneho násilia podľa § 200, trestného činu sexuálneho zneužívania podľa § 201 až 202, trestného činu týrania blízkej osoby a zverenej osoby podľa § 208 a trestného činu výroby detskej pornografie podľa § 368.“.

10.	Doterajší text § 91 sa označuje ako odsek 1 a dopĺňa sa odsekom 2, ktorý znie: 
„(2) 	Výkon trestu uloženého za trestný čin obchodovania s ľuďmi podľa § 179, trestný čin  znásilnenia podľa § 199, trestný čin sexuálneho násilia podľa          § 200, trestný čin  sexuálneho zneužívania podľa § 201 až 202, trestný čin týrania blízkej osoby a zverenej osoby podľa § 208 a trestný čin výroby detskej pornografie podľa § 368 sa nepremlčuje.“.

11.	V § 112 odsek 1 znie: 
„(1) 	Zákaz činnosti môže súd uložiť mladistvému len vtedy, ak to nie je na prekážku príprave na jeho povolanie; to neplatí, ak súd odsudzuje mladistvého za podmienok § 61 ods. 3 až 6. Horná hranica tohto trestu nesmie prekročiť päť rokov, ak tento zákon neustanovuje inak.“.

12. 	V § 112 ods. 3 sa za slová „§ 61 ods. 4“ vkladajú slová „a 5, za ktorých by bol dospelému uložený trest zákazu činnosti na doživotie“.

13. 	V § 112 ods. 4 sa slová „§ 61 ods. 5“ nahrádzajú slovami „§ 61 ods. 6, za ktorých by bol dospelému uložený trest zákazu činnosti na doživotie“.


14. 	§ 120 sa dopĺňa odsekom 3, ktorý znie:
„(3) 	Výkon trestu uloženého za trestný čin obchodovania s ľuďmi podľa § 179, trestný čin  znásilnenia podľa § 199, trestný čin sexuálneho násilia podľa § 200, trestný čin  sexuálneho zneužívania podľa § 201 až 202, trestný čin týrania blízkej osoby a zverenej osoby podľa § 208 a trestný čin výroby detskej pornografie podľa § 368 sa ani u mladistvého nepremlčuje.“.

15. 	V § 438d v celom texte sa číslo „5“ nahrádza číslom „6“.

16. 	Za § 438g sa vkladá § 438h, ktorý vrátane nadpisu znie:
„§ 438h
Prechodné ustanovenia k úpravám účinným od 1. januára 2016
(1) 	Pri posudzovaní splnenia podmienok na rozhodovanie o podmienečnom upustení od výkonu zvyšku trestu zákazu činnosti u trestov uložených do 31. decembra 2015 sa postupuje podľa doterajších predpisov.
(2) 	Pri posudzovaní splnenia podmienok na rozhodovanie o podmienečnom upustení od výkonu zvyšku trestu zákazu činnosti u trestov uložených od 1. januára 2016 vrátane takých trestov uložených za trestný čin spáchaný do 31. decembra 2015 sa postupuje podľa tohto zákona v znení účinnom od 1. januára 2016.
 (3) 	Premlčanie trestného stíhania za trestný čin spáchaný do 31. decembra 2015 a premlčanie výkonu trestu za trestný čin spáchaný do 31. decembra 2015 sa posudzuje podľa doterajších predpisov.“.


Čl. II
Zákon č. 301/2005 Z. z. Trestný poriadok v znení zákona č. 650/2005 Z. z., zákona           č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona             č. 576/2009 Z. z., zákona č. 93/2010 Z. z., zákona č. 224/ 2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona                č. 331/2011 Z. z., zákona č. 236/2012 Z. z., zákona č. 334/2012 Z. z., zákona č. 345/2012 Z. z., zákona č. 204/2013 Z. z., zákona č. 305/2013 Z. z., zákona č. 1/2014 Z. z., zákona č. 195/2014 Z. z.,  zákona č. 307/2014 Z. z., zákona č. 353/2014 Z. z., zákona č. 78/2015 Z. z.  a zákona     č. .../2015 Z. z. sa mení a dopĺňa takto:

1. 	V § 436 sa odsek 1 dopĺňa písmenom f), ktoré znie:
„f) 	záujmovému združeniu občanov alebo jeho účastníkom, ak takéto združenie nemá právnu subjektivitu, o ktorých má vedomosť, že zabezpečujú, vykonávajú alebo organizujú činnosti zahŕňajúce priamy a pravidelný kontakt s deťmi, ak bol uložený trest zákazu činnosti zahŕňajúcej priamy a pravidelný kontakt s deťmi za trestný čin podľa § 61 ods. 4 a 5 Trestného zákona a odsúdený
1. 	je členom alebo účastníkom takéhoto záujmového združenia občanov, alebo 
2. 	sa do nadobudnutia právoplatnosti rozsudku, ktorým mu bol uložený trest zákazu činnosti, pravidelne zúčastňoval na činnostiach zahŕňajúcich priamy a pravidelný kontakt s deťmi zabezpečovaných, vykonávaných alebo organizovaných takýmto záujmovým združením občanov alebo jeho účastníkmi, ak takéto združenie nemá právnu subjektivitu.“.

2. 	V § 436 ods. 2 sa slovo „spravidla“ nahrádza slovom „aspoň“ a slová „organizáciu alebo orgán, ktorý je uvedený v odseku 1 písm. c), d) a e),“ sa nahrádzajú slovami „organizáciu, orgán, záujmové združenie občanov alebo jeho účastníkov, ak takéto združenie nemá právnu subjektivitu, ktorí sú uvedení v odseku 1 písm. c) a d) až f)“.

3.	§ 436 sa dopĺňa odsekom 3, ktorý znie:
„(3) 	Ak bol uložený trest zákazu činnosti zahŕňajúcej priamy a pravidelný kontakt s deťmi za trestný čin podľa § 61 ods. 4 a 5 Trestného zákona, predseda senátu súčasne aspoň raz za rok zisťuje, či odsúdený 
nevykonáva pracovný pomer, nemá iný obdobný vzťah alebo funkciu  a  nevykonáva činnosť, na ktorú treba osobitné povolenie alebo ktorej podmienky výkonu upravuje osobitný predpis, zahŕňajúce priamy a pravidelný kontakt s deťmi, a  
neporušil uložený zákaz členstvom, účastníctvom alebo pravidelnou účasťou na činnosti zahŕňajúcej priamy a pravidelný kontakt  s deťmi, ktorú zabezpečuje, vykonáva alebo organizuje záujmové združenie občanov alebo jeho účastníci, ak takéto združenie nemá právnu subjektivitu.“.

4. 	Za § 567l sa vkladá § 567m, ktorý vrátane nadpisu znie:
„§ 567m
Prechodné ustanovenie k úpravám účinným od 1. januára 2016
Povinnosti podľa ustanovení § 436 ods. 1 písm. f) a § 436 ods. 2 a 3 účinných od          1. januára 2016 sa vzťahujú na trest zákazu činnosti uložený podľa ustanovení § 61 ods. 4 a 5 Trestného zákona účinných od 1. januára 2016.“.

Čl. III
Zákon č. 40/1964 Zb. Občiansky zákonník v znení zákona č. 58/1969 Zb., zákona             č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona                č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona                  č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona                 č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona                  č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona                č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z. a zákona č. 335/2014 Z. z. sa dopĺňa takto:
1. 	§ 106 sa dopĺňa odsekom 4, ktorý znie:
„(4) 	Právo na náhradu škody vrátane nemajetkovej ujmy spôsobenej trestným činom, ktorého trestnosť uplynutím premlčacej doby podľa osobitného zákona nezaniká, sa nepremlčuje.“.

2. 	Deviata časť sa dopĺňa dvadsiatou druhou hlavou, ktorá vrátane nadpisu znie:
„DVADSIATA DRUHÁ HLAVA
PRECHODNÉ USTANOVENIE
             K ÚPRAVÁM ÚČINNÝM OD 1. JANUÁRA 2016
§ 879t
Premlčanie práva na náhradu škody vrátane nemajetkovej ujmy spôsobenej trestným činom podľa § 106 ods. 4 účinného od 1. januára 2016, ktorý bol spáchaný do 31. decembra 2015, sa posudzuje podľa doterajších predpisov.“.

Čl. IV
Tento zákon nadobúda účinnosť 1. januára 2016.

